ปัญหา: เนื่องด้วยผู้ร้องพบข้อผิดพลาดของเนื้อหาในรายงานโครงการชุมชนเข้มแข็งตามหลักปรัชญาเศรฐกิจพอเพียง ที่ทางสำนักงานเขตบางนาได้จัดทำ โดยพบว่ามีข้อมูลที่หัวข้อและเนื้อหาต่างกัน มีการระบุลงวันที่ต่างกัน แต่ได้ลงรูปถ่ายของบุคคลคนเดียวกัน สวมใส่เสื้อผ้าแบบเดียวกัน เพียงแต่ได้นั่งในจุดที่แตกต่างกัน ทำให้ผู้ร้องมีความสงสัยว่าเกิดจากความผิดพลาดในการลงข้อมูลหรือไม่ หรือเป็นการลงข้อมูลที่เป็นเท็จในรายงานดังกล่าว ซึ่งผู้ร้องเคยได้เข้าไปสอบถามที่สำนักงานเขตบางนา เมื่อวันที่ 25 มิถุนายน 2566 ช่วงเวลาประมาณ 9.32 น. แต่เจ้าหน้าที่ชื่อนัตตี้ ฝ่ายพัฒนาชุมชน ได้แจ้งว่าผู้ร้องนั้นไม่ได้มีทะเบียนบ้านอยู่ในพื้นที่เขตบางนาจึงไม่มีสิทธิ์มาขอดูข้อมูลและไม่ได้ให้ข้อมูลต่อ ซึ่งไม่สอดคล้องกับ พรบ. ข้อมูลข่าวสารและนโยบายของผู้ว่าราชการกรุงเทพมหานคร และรายงานดังกล่าวนั้นมีลายเซ็นรับรองของผู้อำนวยการเขตแล้ว จึงอยากให้มีการตรวจสอบข้อมูลของรายงานดังกล่าวว่ามีความถูกต้องจริงหรือไม่ และมีการแก้ไขข้อมูลดังกล่าวแล้วหรือยัง โดยต้องการให้มีการชี้แจงให้ผู้ร้องได้รับทราบด้วย 

อ้างอิงเลขที่รับแจ้ง ZUZM7M เจ้าหน้าที่ตอบกลับมาเมื่อวันที่ 10 ก.ค. 67 แจ้งว่า เมื่อวันที่ 10 ก.ค. 67 เวลา 15.00 น. เสร็จสิ้น จากข้อร้องเรียนดังกล่าว ฝ่ายพัฒนาชุมชนและสวัสดิการสังคม ได้จัดเจ้าหน้าที่ดำเนินการตรวจสอบเรื่องร้องเรียนเกี่ยวกับการพบข้อผิดพลาดของเนื้อหาในรายงานโครงการชุมชนเข็มแข็งพัฒนาตนเองตามหลักปรัชญาเศรษฐกิจพอเพียงแล้ว รายละเอียดดังนี้
1. ข้อผิดพลาดเรื่องรูปถ่าย หลังจากได้รับแจ้งเรื่องฝ่ายพัฒนาชุมชนฯ ได้ดำเนินการประสานให้คณะกรรมการจัดทำแผนพัฒนาชุมชนระดับชุมชน ทราบและคณะกรรมการฯ ดำเนินการแก้ไขให้ถูกต้องแล้วเมื่อวันที่ 4 พฤษภาคม 2567 ตามเวลาที่ได้รับแจ้ง จากการสอบถามข้อมูลเพิ่มเติมทราบว่าเกิดจากการสับสนในการจัดเรียงเอกสารระหว่างรวบรวมเอกสารประกอบเล่มแผนพัฒนาชุมชนฯ รูปภาพต้นฉบับนั้นคณะกรรมการจัดทำแผนฯ ได้ลบออกจากเครื่องแล้ว เนื่องจากมีระยะเวลานานแล้ว และรูปภาพที่ปรากฏในเล่มแผนนั้น เป็นรูปที่ถูกส่งผ่านไลน์ ภายหลังการดำเนินการจัดเวทีแล้ว อีกทั้งเจ้าหน้าที่ได้ดำเนินการตรวจสอบกล้องวงจรปิดในพื้นที่ดังกล่าวและบริเวณโดยรอบแล้ว ในพื้นที่ดำเนินการเปิดเวทีครั้งที่ 1 ไม่พบกล้องวงจรปิด การเปิดเวทีครั้งที่ 2 กล้องวงจรปิดไม่สามารถใช้การได้ และกล้องวงจรปิดในพื้นที่โดยรอบสถานที่การเปิดเวที ไม่สามารถดูภาพจากกล้องวงจรปิดย้อนหลังได้ถึงช่วงเวลาการเปิดเวที เนื่องจากระยะเวลาเกิดกำหนดบันทึกข้อมูลแล้ว 
2. ลายเซ็นของผู้อำนวยการเขต เล่มแผนพัฒนาชุมชนระดับชุมชน ดังกล่าวจะไม่มีการลงลายมือชื่อของผู้อำนวยการเขต เนื่องจากเป็นการจัดทำโดยคณะกรรมการจัดทำแผนฯ จะมีเพียงการลงลายมือชื่อของประธานคณะกรรมการจัดทำแผนฯ ซึ่งเป็นตัวแทนของคนในชุมชน ไม่ได้ถูกดำเนินการขึ้นโดยสำนักงานเขต
3. ความถูกต้องของเอกสาร ฝ่ายพัฒนาชุมชนและสวัสดิการสังคม ได้ดำเนินการตรวจทานเอกสารชุดดังกล่าวแล้วพบว่ามีเอกสารถูกต้องครบถ้วน

ปัจจุบันผู้ร้องแจ้งว่า
1.1 ไม่ทราบว่าได้มีการดำเนินการ เข้าเล่มเอกสารให้ถูกต้องหรือไม่
1.2 ขอทราบรายละเอียดของวันที่ที่ได้มีการส่ง ผ่านระบบไลน์ โดยที่ปกปิดข้อมูล ที่ไม่เกี่ยวข้องให้ด้วย
1.3 โปรดหาข้อมูลเรือหลักฐานอื่น ๆที่มีมาพิสูจน์ มากกว่าคำพูดหรือพิมพ์
2. มิได้สนใจในส่วนของกล้องวงจรปิด ต้องการหลักฐาน
3. ในส่วนของลายเซ็นต์เป็นลายเซ็นต์ อนุมัติโดยโครงการ จัดซื้อวัสดุอุปกรณ์ตามโครงการ ดังกล่าว
4. แสดงว่าในรอบแรกที่มีการจัดทำเอกสาร ทางฝ่ายพัฒนาชุมชนฯ ไม่มีการตรวจสอบเอกสาร ให้เรียบร้อย ก่อนส่งพิจารณาอนุมัติงบประมาณ ในการจัดซื้อวัสดุหรืออุปกรณ์ตามโครงการดังกล่าวใช่หรือไม่ และส่งผลต่อการอนุมัติ ดังกล่าวหรือไม่


ถนน: สรรพาวุธ
จุดสังเกต: สำนักงานเขตบางนา
เขต: บางนา
#1555